5η Εκδήλωση για τις Φυσικές Επιστήμες

Για 5η συνεχή χρονιά το Εργαστηριακό Κέντρο Φυσικών Επιστημών (ΕΚΦΕ) Καρδίτσας, σε συνεργασία με το Κέντρο Περιβαλλοντικής Εκπαίδευσης (ΚΠΕ) Μουζακίου, τους Σχολικούς Συμβούλους Πρωτοβάθμιας και Δευτεροβάθμιας Εκπαίδευσης, καθώς και τις Διευθύνσεις Πρωτοβάθμιας και Δευτεροβάθμιας Εκπαίδευσης Περιφερειακής Ενότητας Καρδίτσας διοργανώνει την Εκδήλωση για τις Φυσικές Επιστήμες.

Στην εκδήλωση μαθητές και εκπαιδευτικοί παρουσιάζουν εργασίες τους που σχετίζονται με τις Φυσικές Επιστήμες, δηλαδή θεατρικά δρώμενα, πειράματα, αφίσες, κατασκευές, προσομοιώσεις πειραμάτων, αναπαραστάσεις λειτουργίας παλιών μηχανών, κ.ά.

Στο πλαίσιο της εκδήλωσης έχουν προγραμματιστεί να γίνουν και εργαστήρια από καθηγητές του Τμήματος Τεχνολογίας Τροφίμων (ΤΕΙ Λάρισας / Παράρτημα Καρδίτσας) σε καθηγητές Δευτεροβάθμιας Εκπαίδευσης της Περιφερειακής Ενότητας Καρδίτσας.

Η εκδήλωση φέτος για πρώτη φορά γίνεται εκτός από την πόλη της Καρδίτσας και στο Μουζάκι, με τη συνεργασία όλων των φορέων της εκπαίδευσης του Δήμου Μουζακίου.

Τα εργαστήρια στο ΤΕΙ θα γίνουν την Δευτέρα 30/4 και την Τετάρτη 2/5 από 6μ.μ. έως 8μ.μ.

Οι παρουσιάσεις των μαθητών στην Καρδίτσα θα γίνουν την Πέμπτη 3/5 στο 3ο Γενικό Λύκειο και στο 3ο Γυμνάσιο Καρδίτσας από 11:30π.μ. έως 2μ.μ.

Οι παρουσιάσεις των μαθητών στο Μουζάκι θα γίνουν την Πέμπτη 10/5 στο 1ο Δημοτικό Σχολείο Μουζακίου από 11:30π.μ. έως 2μ.μ.

Αναλυτικά το πρόγραμμα των εκδηλώσεων σε Καρδίτσα και Μουζάκι και η αφίσα της εκδήλωσης επισυνάπτονται.